AFRIKAANSE OPSOMMING : Hierdie werkstuk ondersoek die metodiese implementering van geskiedkundige onderwerpe in onderwysmateriale vir die vak Duits as ’n Vreemde Taal. Die eerste deel behels ’n teoretiese bespreking, grootliks gebaseer op kultuurstudie (Landeskunde) en die studie van geskiedenis in die klaskamer. Die hipotese verskaf in die inleiding word uitgebrei in die opvolgende hoofstukke deur die voorstelling van die Duitse Demokratiese Republiek (DDR) in vier handboeke deur onderskeidelike uitgewers te evalueer deur gebruik te maak van Tematiese Diskoersanalise (Thematische Diskursanalyse). Die analise fokus op nege verskillende aspekte, naamlik: skakels met die hede (Koreik 2010), die bevordering van kritiese denke (Chudak 2015), die verteenwoordiging van verskeie perspektiewe (Grabe 2003), verwysing tot teenstrydige perspektiewe (Fischer/Fischer 1990), die ondersteuning van kulturele leerprosesse (Altmayer 2004), die fokus op die interpreterende aard van geskiedenis (Meyer 2015), die oordrag van historiese feite (Kramsch 2015) en die skakels tot die vraag na teoretiese bespreking (Koreik 2010). Die tesis kom tot die gevolgtrekking dat die verskeie materiale verskillende benaderings tot geskiedenis gebruik, hoewel die meeste van hulle die DDR op ’n manier uitbeeld wat haar afskaffing en ontbinding, in ruil vir die huidige Duitse politiese sisteem, regverdig. Alhoewel die wetenskaplike diskoers verkillende opinies het oor die belangrikheid en relevansie van die verskillende aspekte en hoe dit implementeer moet word, heers daar konsensus dat geskiedenis altyd ’n element van konstruksie inhou wat altyd van die perspektief waaruit dit vertel en interpreteer word afhang. Die analise openbaar egter ’n beperkte impak van tesisbehoeftes op die aanbieding van historiese sake in hierdie handboeke.